INFORMARE

activitate Agenția Județeană pentru Ocuparea Forței de Muncă Giurgiu

luna decembrie 2022

**Situația statistică a șomajului înregistrat la nivelul județului Giurgiu în luna decembrie 2022**

Numărul total al persoanelor înregistrate în evidenţa AJOFM Giurgiu la data de 31.12.2022 a fost de **2204 persoane** în cautarea unui loc de munca, dintre care **1213 au fost femei**.

Valoarea ratei şomajului la nivelul judeţului Giurgiu la finele **lunii decembrie 2022 a fost de 2.73%,** înregistrând o ușoară creștere față de cea existentă la finele luniianterioare de 2.51%.

Referitor la şomajul înregistrat pe sexe, în luna decembrie 2022 , numărul şomerilor femei la sfârșitul lunii a fost de 1213 persoane, rata șomajului feminin fiind de 2.77%, iar cea a șomajului masculin înregistrand o valoare de 0.77%.

Din totalul persoanelor aflate în evidenţa agenţiei şi anume 2204, **285 persoane (183 femei) beneficiază de indemnizaţie de şomaj (**cf. Legii76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare**)**, **1919** **persoane** (1030 femei) sunt persoane aflate în căutarea unui loc de muncă.

In ceea ce priveşte distribuţia teritorială, în luna decembrie 2022, din numărul total de 2204 şomeri înregistraţi, 505 persoane (329 femei) persoane provin din mediul urban, reprezentând 22.91%, 1699(884 femei) persoane provin din mediul rural, ceea ce a reprezentat 77.09 %.

**Distribuţia şomerilor pe forme de învăţământ 2204**

cu niv. instruire Primar și fără studii 532

cu niv. instruire gimnazial 960

cu niv. instruire profesional 122

cu niv. instruire Liceal 535

cu niv. instruire post-liceal 13

cu niv. instruire Universitar 42.

**Repartizarea şomerilor în funcţie de grupa de vârstă:**

* sub 25 de ani 466
* între 25 şi 30 ani 232
* între 30 şi 40 ani 239
* între 40 şi 50 ani 475
* între 50 şi 55 ani 475
* peste 55 ani 317.

In cursul lunii decembrie 2022, numărul total de şomeri intraţi în evidenţe a fost de 424 persoane, repartizate astfel:

*394 persoane* – prin înscrieri noi, *din care:*

* 41 persoane, prin disponibilizări curente de personal;

353 persoane înregistrate ca şomeri neindemnizaţi;

25 persoane prin reactualizarea cererilor șomerilor neindemnizați.

5 persoane prin reactivarea cererilor șomerilor indemnizați

In aceeaşi perioadă, au fost scoşi din evidenţele Agenţiei Judeţene pentru Ocuparea Forţei de Muncă, un număr total 455 şomeri, prin:

* încadrarea în muncă a 295 persoane, din care 293 persoane (99.33%) au fost încadrate în muncă pe perioadă nedeterminată, iar 2 persoane au fost încadrate pe perioadă determinată (0.67%);
* iesiri din categoria şomerilor indemnizati ca urmare a suspendărilor, încetărilor de drepturi băneşti – diferite situaţii (pensionări, concedii de maternitate, plecări în străinătate, admitere într-o formă de învăţământ) – 29 persoane;
* ieşiri din categoria şomerilor neindemnizaţi, care nu au mai solicitat menţinerea cererii de loc de muncă peste 6 luni - 131 persoane.

**Rezultatele implementării Programului de ocupare a forţei de muncă la data de 31 decembrie 2022**

Ca urmare a implementării Programului judetean de Ocupare pentru anul 2022, în luna decembrie 2022 s-a realizat încadrarea unui număr de 295 persoane, din care 152 femei. Facem precizarea că pentru a putea fi ocupată, o persoană participă la mai multe măsuri active, aplicându-i-se un pachet personalizat în funcţie de nivelul profesional, aptitudinilor şi capacităţilor sale de a se ocupa în muncă.

Astfel, ca exemplu, o persoană poate fi evidenţiată atât la mediere, la informare şi consiliere profesională, cât şi la formare profesională sau la una dintre măsurile de subvenţionare, la total, însă, fiind evidenţiată o singură dată.

Serviciile de care au beneficiat persoanele încadrate în muncă sunt: medierea muncii, informarea şi consilierea profesională, formarea profesională, subvenţionarea locului de muncă pentru persoanele peste 45 de ani, unici întreţinători ai familiilor monoparentale, persoane care mai au 5 ani până la pensie, absolvenţi.

**1. Informare şi consiliere profesională**

Serviciile de informare şi consiliere profesională au un rol esenţial în activitatea  desfăşurată de serviciile publice de ocupare, de calitatea acestora depinzând în mare măsură rezultatele aplicării celorlalte tipuri de servicii de stimulare a ocupării, în special formarea profesională.

In cursul lunii decembrie au fost cuprinsi la serviciile de informare si consiliere profesionala un numar de 373 de persoane.

**2. Formarea profesională**

In luna decembrie 2022, au fost organizate 2 programe de formare profesională în meseriile de coafor și operator introducere, validare, prelucrare dare la care au fost cuprinși 25 șomeri, din care 19 au fost femei

Formarea profesională este o măsură activă definitorie pentru desăvârşirea profilului profesional al oricărei persoane aflate în căutare de loc de muncă, ştiut fiind faptul că prin asigurarea creşterii şi diversificării competenţelor profesionale ale şomerilor se ating, concomitent, două obiective specifice: satisfacerea cererilor imediate pe piaţa muncii şi creşterea şanselor de ocupare în muncă a şomerilor.

Cursurile s-au organizat ţinând cont, pe de o parte, de cererea pieţei muncii şi, pe de altă parte, de solicitările persoanelor aflate în căutarea unui loc de muncă.

**3. Încadrarea în muncă a şomerilor înainte de expirarea perioadei de indemnizare**

**Acordarea primelor de activare somerilor neindemnizati**

În scopul prevenirii şomajului de lungă durată şi stimulării şomerilor de a se încadra în muncă înainte de expirarea perioadei de indemnizare, s-au asigurat resursele financiare necesare acordării de alocaţii pentru 2 şomeri și 11 prime de activare.

Şomerii înregistraţi la agenţiile pentru ocuparea forţei de muncă de cel puţin 30 de zile, care nu beneficiază de indemnizaţie de şomaj, în situaţia în care se angajează cu normă întreagă, pentru o perioadă mai mare de 3 luni, ulterior datei înregistrării la agenţiile pentru ocuparea forţei de muncă, beneficiază de o primă de activare în valoare de 1.000 lei, neimpozabilă.

**4. 4. Încadrarea în muncă a persoanelor cu vârsta de peste 45 ani sau şomeri unici susţinători ai familiilor monoparentale, precum și a tinerilor NEET**

În luna mai 2022 au fost încadrate în muncă, fără subvenționarea locului de muncă, 98 persoane cu vârsta de peste 45 ani, find acordate 3 subvenții angajatorilor care a încadrat în muncă personal din această categorie.

De asemenea, in luna decembrie 2022 au fost încadrate în muncă, prin subvenționarea locului de muncă, un număr de 84 persoane care fac parte din categoria tinerilor NEETs.

**5. Încadrarea în muncă prin acordarea de subventii angajatorilor care încadreaza în muncă absolvenți ai insituțiilor de învățământ**

În luna decembrie 2022 au fost încadrata în muncă, prin subvenționarea locului de muncă, o persoana care fac parte din această categorie.

**5. Medierea muncii**

Prin **acordarea serviciilor de mediere** s-a realizat ocuparea a **295 persoane,** din care:

* 293 persoane prin medierea încadrării în muncă pe locuri de muncă vacante pe perioadă nedeterminată,
* 2 persoană prin medierea încadrării în muncă pe locuri de muncă vacante pe perioadă determinată.

Medierea muncii este activitatea prin care se realizează punerea în legătură a angajatorilor cu persoanele în căutarea unui loc de muncă, în vederea stabilirii de raporturi de muncă sau de serviciu.

Director executiv,

Virgil PEIA

Intocmit,

Expert superior

Nicoleta Goleanu